Da, aceste documente pot fi depuse de altă persoană doar dacă aceasta prezintă o declarație simplă a candidatului, pe proprie răspundere, conform modelului de mai jos. Declarația trebuie întocmită olograf și semnată olograf, din motive de autenticitate și eventuală confruntare a documentului în sensul asumării de către titularul actului de studii. NU se admit declarații tehnoredactate și doar semnate olograf.
Subsemnatul (nume, prenume), identificat cu CNP …………………… cunoscând și asumându-mi consecințele falsului în declarații, confirm și împuternicesc în acest sens că numitul (numele și prenumele persoanei care va depune actele in original) identificat cu CNP………………….. și carte de identitate/buletin serie………., număr …………., va depune în numele meu și pentru mine diploma de ……………………….. (bacalaureat/licență) seria ……. nr. ……………… în original și suplimentul, după caz, la Facultatea …………………………………….. în scopul confirmării astfel a locului în regim bugetat ocupat de subsemnatul în procedura de admitere, etapa …… (inițială, intermediară, finală).
Data și semnătura